**Aprobat,**

**Luminița MIHAILOV**

**Director General Avizat,**

**Jenica CRACIUN**

**Șef AM PR SE**

**CAIET DE SARCINI**

**pentru achiziția de echipamente IT**

**Obiectul achiziției:**

|  |  |  |  |  |
| --- | --- | --- | --- | --- |
| **Nr. crt.** | **Tip echipament** | **LOT** | **Cod CPV** | **Nr. buc.** |
|  | **Server** | **LOT 1** | **48821000-9 – Servere de retea** | **1** |
|  | **Network Storage** | **LOT 1** | **39173000-5 – Unitati de stocare** | **1** |
|  | **Tape Backup System** | **LOT 1** | **39173000-5 – Unitati de stocare** | **1** |
|  | **Sistem videoconferință** | **LOT 2** | **32232000-8 – Echipament pentru videoconferințe** | **1** |

Valoarea totală estimată a echipamentelor și obiectelor de inventar prevăzute în prezentul caiet de sarcini este de ***589.100,00 lei fără TVA formată după cum urmează:***

***LOT 1 – Server și echipamente de stocare – 524.500,00 lei***

***LOT 2 – Sistem videoconferință – 64.600,00 lei***

***Cuprins***

[2 Contextul realizării acestei achiziții de produse 3](#_Toc201063751)

[2.1 Informații despre Autoritatea Contractantă 3](#_Toc201063752)

[2.2 Informații despre contextul care a determinat achiziționarea produselor 3](#_Toc201063753)

[2.3 Informații despre beneficiile anticipate de către Autoritatea Contractantă 4](#_Toc201063754)

[2.4 Alte inițiative/proiecte/programe asociate cu această achiziție de produse 4](#_Toc201063755)

[2.5 Cadrul general al sectorului în care Autoritatea Contractantă își desfășoară activitatea 4](#_Toc201063756)

[2.6 Factori interesați și rolul acestora 4](#_Toc201063757)

[2.7 Obiectivul general la care contribuie furnizarea produselor 5](#_Toc201063758)

[2.8 Obiectivul specific la care contribuie furnizarea produselor 5](#_Toc201063759)

[3 Descrierea produselor solicitate 5](#_Toc201063760)

[SPECIFICAȚII TEHNICE MINIME OBLIGATORII 6](#_Toc201063761)

[3.1 Garanție 11](#_Toc201063762)

[3.2 Livrare, ambalare, etichetare, transport si asigurare pe durata transportului 12](#_Toc201063763)

[3.3 Operațiuni cu titlu accesoriu 13](#_Toc201063764)

[3.3.1 Instalare, punere în funcțiune, testare 13](#_Toc201063765)

[3.3.2 Instruirea personalului pentru utilizare 13](#_Toc201063766)

[3.3.3 Suport tehnic 14](#_Toc201063767)

[4 Atribuțiile și responsabilitățile Părților 14](#_Toc201063768)

[5 Documentații ce trebuie furnizate Autorității Contractante 15](#_Toc201063769)

[6 Recepția produselor 15](#_Toc201063770)

[7 Modalități și condiții de plată 16](#_Toc201063771)

[8 Cadrul legal care guvernează relația dintre Autoritatea Contractantă și Contractant 16](#_Toc201063772)

[9 Modalitate de prezentare a propunerii tehnice și a propunerii financiare 17](#_Toc201063773)

[9.1 Modalitatea de prezentare a propunerii tehnice 17](#_Toc201063774)

[9.2. Modalitate de prezentare a ofertei financiare 18](#_Toc201063775)

[10 Metodologia de evaluare a Ofertelor prezentate 18](#_Toc201063776)

[11 Anexe 19](#_Toc201063777)

[Anexa 1 – Formular de ofertă financiară 20](#_Toc201063778)

[Anexa 2 - Formular pentru Proces-Verbal de recepție și punere în funcțiune 22](#_Toc201063779)

**1 Introducere**

Caietul de sarcini este parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică. Caietul de sarcini conține, în mod obligatoriu, cerințe specifice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, precum și sisteme de asigurare a calității.

Caietul de sarcini trebuie să precizeze și instituțiile competente de la care furnizorii pot obține informații privind reglementările obligatorii referitoare la protecția muncii, la prevenirea și stingerea incendiilor și la protecția mediului, care trebuie respectate pe parcursul îndeplinirii contractului și care sunt în vigoare la nivel național și european.

În cadrul acestei proceduri de atribuire, Agenția pentru Dezvoltare Regională Sud-Est îndeplinește rolul de Autoritate contractantă în cadrul contractului.

Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificat explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului contractului.

# 2 Contextul realizării acestei achiziții de produse

## 2.1 Informații despre Autoritatea Contractantă

Agenţia pentru Dezvoltare Regională Sud-Est este organizată conform legii 151/1998 şi a funcţionat până în 2004 în baza acestei legi, iar incepând cu 2005 funcţionează în condiţiile legii 315/2004 şi în conformitate cu prevederile statutului de organizare şi funcţionare aprobat de Consiliul de Dezvoltare Regională. Agenţia este un organism non-guvernamental, non-profit, de utilitate publică, cu personalitate juridică, care acţionează în domeniul specific dezvoltării regionale, cooperând în acest sens cu agenţii similare din ţară şi străinătate, autorităţi locale, întreprinderi, centre de cercetare, universităţi, precum şi alte structuri implicate în acest domeniu şi a fost infiinţată în februarie 1999, ca structură executivă a Consiliului de Dezvoltare Regională a Regiunii de Sud-Est.

## 2.2 Informații despre contextul care a determinat achiziționarea produselor

În cadrul proiectului de asistență tehnică: „Sprijin pentru ADR Sud-Est în perioada 2024-2025 în vederea implementării PR SE 2021-2027”, cod SMIS 338556 este prevazută achiziția de echipamente IT pentru desfășurarea activităților din cadrul Autorității de Management pentru Programul Regional SE 2021-2027 (AM PR SE):

LOT 1

* 1 buc – Server
* 1 buc – Network Storage
* 1 buc – Tape Backup Sistem

LOT 2

* 1 buc – Sistem videoconferință

## 2.3 Informații despre beneficiile anticipate de către Autoritatea Contractantă

Prin achiziționarea acestor echipamente IT se va asigura baza materială si logistică necesară desfășurarii în bune condiții a activităților privind implementarea PR SE 2021-2027, la nivelul ADR Sud-Est precum și creșterea capacitatii de procesare a informațiilor.

## 2.4 Alte inițiative/proiecte/programe asociate cu această achiziție de produse

Nu este cazul.

## 2.5 Cadrul general al sectorului în care Autoritatea Contractantă își desfășoară activitatea

Agenţia pentru Dezvoltare Regională Sud-Est a fost creată cu scopul de a contribui la facilitarea absorbţiei fondurilor de tip structural la nivelul celor şaşe judeţe componente ale Regiunii (Brăila, Buzău, Constanţa, Galaţi, Tulcea, Vrancea), atât prin activitatea de promovare a identităţii regionale cât şi prin administrarea programelor europene care fac parte din strategia de post-aderare elaborată de Uniunea Europeană.

Agenţia pentru Dezvoltare Regională Sud-Est este un organism non-guvernamental, non-profit, de utilitate publică, cu personalitate juridică, care acţionează în domeniul specific dezvoltării regionale. În cadrul ADRSE, începând cu anul 2021 funcționează Autoritatea de Management pentru Programul Regional Sud-Est 2021-2027.

În baza Ordonanței de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România (OUG nr.122/2020) aprobata prin Legea 277/2021 și a Hotărârii Guvernului nr. 936/2020 pentru aprobarea cadrului general necesar în vederea implicării autorităţilor şi instituţiilor din România în procesul de programare şi negociere a fondurilor externe nerambursabile aferente perioadei de programare 2021-2027 şi a cadrului instituţional de coordonare, gestionare şi control al acestor fonduri (HG nr. 936/2020), ADR SE îndeplinește rolul de Autoritate de Management pentru Programul Regional SE 2021-2027 (PR SE 2021-2027).

## 2.6 Factori interesați și rolul acestora

În derularea prezentei proceduri de achiziție vor fi implicați furnizorii echipamentelor și Autoritatea contractantă reprezentata prin directorul general precum și persoanele desemnate din cadrul ADR SE pentru implementarea contractului de furnizare produse.

## 2.7 Obiectivul general la care contribuie furnizarea produselor

Obiectivul general al acestui contract este asigurarea sprijinului necesar Autorității de Management pentru Programul Regional Sud-Est 2021-2027 pentru realizarea activităților specifice ce decurg din calitatea de Autoritate de Management privind implementarea Programului Regional Sud-Est 2021-2027.

## 2.8 Obiectivul specific la care contribuie furnizarea produselor

Asigurarea sprijinului logistic necesar pentru eficientizarea activităților personalului din cadrul Autorității de Management pentru Programul Regional Sud-Est 2021-2027.

# 3 Descrierea produselor solicitate

|  |  |  |  |  |
| --- | --- | --- | --- | --- |
| **Nr. crt.** | **Tip echipament** | **LOT** | **Cod CPV** | **Nr. buc.** |
|  | **Server** | **LOT 1** | **48821000-9 – Servere de retea** | **1** |
|  | **Network Storage** | **LOT 1** | **39173000-5 – Unitati de stocare** | **1** |
|  | **Tape Backup System** | **LOT 1** | **39173000-5 – Unitati de stocare** | **1** |
|  | **Sistem videoconferinta** | **LOT 2** | **32232000-8 – Echipament pentru videoconferinte** | **1** |

Pentru produsele ce urmează a se achiziționa de către autoritatea contractantă și care fac obiectul procedurii: ***toate specificațiile tehnice precizate în Caietul de sarcini sunt minimale și obligatorii.***

Toate echipamentele și accesoriile trebuie să fie noi – NU se acceptă produse second-hand sau remanufacturate. Furnizorul va asigura fără costuri suplimentare livrarea produselor la sediul Autorității Contractante.

## SPECIFICAȚII TEHNICE MINIME OBLIGATORII

**LOT 1 – Server – 1 buc.**

|  |  |
| --- | --- |
| **Componenta** | **Specificații tehnice minime obligatorii** |
| Tipodimensiune | Carcasă metalică, montabilă în rack 19 inch, dimensiune - 1U  În configuraţie va fi inclus şi kit-ul complet pentru montarea în rack. |
| Procesoare instalate | Minim 2 x procesoare Intel Xeon sau echivalent, minim 24 Nuclee, 48 fire de execuție, memorie cache 45MB, frecvența de bază minim 2.0GHz (turbo 3.80Ghz) |
| Memorie instalată | Minim 256GB RAM DDR5-4400, ECC Registered |
| Hard-Disk-uri | • Minim 2 buc. de tip M.2 NVMe SSD, pentru sistemul de operare  • Minim 10 bay-uri SFF (2.5”) pentru SSD-uri, tip SAS, hot-plug, mixed use 3DWPD, minim 1.6TB, 24Gbps  Sistemul va avea o capacitate instalată inițială de minim 16TB brut |
| Controller RAID | RAID controller SAS cu suport pentru RAID 0, 1, 10, 5, 50, 6 si 60, cu minim 8GB memorie cache și opțiune pentru protecția datelor (battery back-up cache) |
| Interfața grafică | Integrată, cu posibilitatea conectării monitorului în panoul frontal și/sau consolă rack KVM |
| Interfațe de rețea | - Port remote management  - Minim 4 x 1Gbps Base-T Ethernet  - Minim 4 x 10Gbps Base-T Ethernet |
| Conectori și porturi | 2 x USB 2.0; 1 x USB 3.0; 1 x VGA; 1 x Serial  3 x PCIe Gen4 din care instalat: 1 x HBA SAS 12Gbps |
| Sursa alimentare | 2 surse de alimentare redundante, eficiență Titanium, maxim 1400W |
| Sistem de operare | Microsoft Windows Server 2025 Datacenter sau echivalent care să licențieze toate procesoarele ofertate;  Serverul trebuie să fie certificat de către producător pentru utilizarea Microsoft Windows Server 2025, Hyper-V, VMware ESXi. |
| Management și administrare | • Soluție pentru remote management cu acces prin web browser, securizare prin criptare și redirectarea interfeței video și aplicație dezvoltată de producătorul echipamentului în vederea configurării serverului local și remote, inclusiv configurare RAID;  • Sistemul trebuie să suporte efectuarea on-line, non-disruptiv, a upgrade-urilor de firmware, în configuraţia livrată.  • Sistemul trebuie să deţină facilităţi de monitorizare, management şi mentenanţă preventivă, raportarea stării sistemului şi a eventualelor probleme apărute în configuraţie, inclusiv transmiterea de alerte privind iminenta defectare a uneia dintre componente. |
| Garanție și servicii asociate | * Garanție: minim 36 luni acordată la sediul Achizitorului, cu susținere din partea producătorului, cu timp de intervenție de maximum o zi lucrătoare din momentul semnalării defecțiunii și termen de rezolvare de maximum 5 zile lucrătoare de la intervenție. * Acces telefonic 8 ore/zi, 7 zile/saptămână (inclusiv sărbătorile legale) pentru semnalarea şi remedierea problemelor hardware și software ale sistemului furnizat. * Update-urile de firmware disponibile gratuit pe toată durata de viață a echipamentului. |

**LOT 1 – Network Storage – 1 buc.**

|  |  |
| --- | --- |
| **Componenta** | **Specificații tehnice minime obligatorii** |
| Tipodimensiune | Carcasă metalică, montabilă în rack 19 inch, dimensiune maxim 2U  În configuraţie va fi inclus şi kit-ul complet pentru montarea în rack. |
| Procesor | 2 x Intel Xeon sau echivalent, minim 8 nuclee, 16 fire de executie,  12MB cache, frecvența de bază minim 2.10GHz (turbo: 2.70GHz),  minim 1 procesor per controller |
| Memorie | Minim 128GB RAM DDR4, ECC Registered, 2666MHz, din care  64GB RAM pe fiecare controller |
| Storage Controller | Dual Controler SAS în configurație Activ-Pasiv cu suport pentru  RAID 0, 1, 5, 6 și 10, RAID F1 |
| Interfața de rețea | - 4 x 1Gbps Base-T Ethernet, (2 porturi pe fiecare controller)  - 2 x 10Gbps Base-T Ethernet, (1 port pe fiecare controller)  - 2 x port consolă tip RS232, (1 port pe fiecare controller) |
| Sloturi de expansiune | - 2 x sloturi PCI-Express Gen3 x8, (1port pe fiecare controller)  - 2 x Mini-SAS OUT Expansion port, (1 port pe fiecare controller) |
| Unități Hard-disk | • Minim 12 bay-uri LFF (3.5”) pentru hard-discuri hot-swappable, minim 12TB, 7.2K rpm, SAS 12Gb/s, 256MiB, 2.5M-hours MTBF  • Sistemul va avea o capacitate instalată inițială de minim 144 TB brut, putând fi extinsă ulterior până la 192 TB |
| Protocoale suportate | SMBv3, NFSv4, FTP, WebDAV, CalDAV, iSCSI, Telnet, SSH, SNMP, Active Directory, VPN (L2TP, OpenVPN) |
| Sisteme de fișiere suportate intern | BTRFS, EXT4 |
| Partajare fișiere: | Număr de utilizatori: 16000; Număr de grupuri: 500; Directoare partajate: 500; Conexiuni simultane (SMB/NFS/FTP): 3500. |
| Facilități oferite | • Posibilitatea implementării de controale de acces utilizând serviciile de gestionare a drepturilor utilizatorilor din Active Directory.  • Filtrarea tipurilor de fișiere pe care utilizatorul le poate stoca.  • Motor de deduplicare a datelor pentru fișiere si volume.  • Posibilitatea de creare de copii (snapshot-uri) ale fișierelor și folderelor la intervale de timp predeterminate.  • Configurarea de limite pentru spațiul de stocare permis pentru un volum sau un folder, acestea putând fi aplicate automat în folderele noi care sunt create pe un volum.  • Furnizarea de rapoarte care să ofere informații privind utilizarea spatiului de stocare și modul în care datele sunt accesate.  • Posibilitatea instalării unei soluții antivirus. |
| Management și administrare | • Soluție pentru remote management cu acces prin web browser, securizare prin criptare și aplicație dezvoltată de producătorul echipamentului în vederea configurării serverului local și remote;  • Sistemul trebuie să suporte efectuarea on-line, non-disruptiv, a upgrade-urilor de firmware, în configuraţia livrată.  • Sistemul trebuie să deţină facilităţi de monitorizare, management şi mentenanţă preventivă, raportarea stării sistemului şi a eventualelor probleme apărute în configuraţie, inclusiv transmiterea de alerte privind iminenta defectare a uneia dintre componente. |
| Afişare diagnosticare rapidă | Echipamentul trebuie să fie dotat cu indicatori LED pentru vizualizarea informaţiilor de stare, cel puţin pentru:  - indicator stare operaţională sistem;  - indicatori individuali de stare şi activitate pentru fiecare HDD;  - indicator alimentare rețea electrică. |
| Surse de alimentare | 2 surse de alimentare, redundante, maxim 700W, plaja de tensiune operabilă: min. 100-240V AC, frecvența suportată: 50/60Hz.  Sistemul trebuie să suporte surse de alimentare şi sisteme de ventilaţie redundante capabile să deservească în configuraţie singulară echipamentul complet echipat. |
| Sistem ventilaţie | Managementul termic va fi asigurat prin firmware care monitorizează permanent senzori de temperatură în interiorul incintei şi controlează corespunzător acceleraţia ventilatoarelor în scopul de a menţine temperatura optimă de funcţionare. |
| Garanție și servicii asociate | * Garanție: minim 36 de luni acordată la sediul Achizitorului, cu susținere din partea producătorului, cu timp de intervenție de maximum o zi lucrătoare din momentul semnalării defecțiunii și termen de rezolvare de maximum 5 zile lucrătoare de la intervenție. * Acces telefonic 8 ore/zi, 7 zile/saptămână (inclusiv sărbătorile legale) pentru semnalarea şi remedierea problemelor hardware și software ale sistemului furnizat. * Update-urile de firmware disponibile gratuit pe toată durata de viață a echipamentului. |

**LOT 1 – Tape Backup System – 1 buc.**

|  |  |
| --- | --- |
| **Componenta** | **Specificații tehnice minime obligatorii** |
| Tipodimensiune | Carcasă metalică, montabilă în rack 19 inch, dimensiune - 1U  în configuraţie va fi inclus şi kit-ul complet pentru montarea în rack. |
| Drive de bandă | Sistemul trebuie să fie echipat cu 1 drive SAS 12Gbps și să ofere suport pentru casete tip LTO-8 și LTO-9 |
| Casete / Tape | * Sistemul va include o magazie internă cu încărcare automată ce poate acomoda minim 8 casete tip LTO-9 de capacitate 18TB, inclusiv casetă pentru curățare (LTO Ultrium Cleaning Cartridge) * Sistemul trebuie să ofere suport pentru casete tip WORM. * Sistemul se va livra cu 8 casete tip LTO-9 de capacitate 18TB. |
| Panou control frontal | Panou de control frontal cu afișaj LCD cu posibilitate de administrare și configurare a sistemului, monitorizarea funcționării sistemului și a casetelor |
| Conectori și porturi | 1 port Ethernet RJ-45  1 port HBA SAS 12Gbps |
| Sursă alimentare | Sursă de alimentare, maxim 900W, tensiune alimentare: 100-240V, frecvența suportată: 50/60 Hz |
| Management și administrare | * Soluție pentru remote management cu acces prin web browser, securizare prin criptare, dezvoltată de către producătorul echipamentului în vederea configurării serverului local și remote; * Sistemul trebuie să deţină facilităţi de monitorizare, management şi mentenanţă preventivă, cu raportarea stării sistemului şi a eventualelor probleme în configuraţie, inclusiv transmiterea de alerte privind erorile și avertizările tehnice. * Sistemul trebuie să ofere suport pentru criptarea datelor. |
| Garanție și servicii asociate | * Garanție: minim 36 luni acordată la sediul Achizitorului, cu susținere din partea producătorului, cu timp de intervenție de maximum o zi lucrătoare din momentul semnalării defecțiunii și termen de rezolvare de maximum 5 zile lucrătoare de la intervenție. * Acces telefonic 8 ore/zi, 7 zile/saptămână (inclusiv sărbătorile legale) pentru semnalarea şi remedierea problemelor hardware și software ale sistemului furnizat. * Update-urile de firmware disponibile gratuit pe toată durata de viață a echipamentului. |
| Accesorii | Sistemul trebuie să includă toate accesoriile necesare conectării la servere și alimentării cu energie electrică, inclusiv:  1x casetă de curățare și 1 x cablu Mini-SAS HD 12Gbps de 2 metri. |

**LOT 2 – Sistem videconferință – 1 buc.**

|  |  |
| --- | --- |
| **Componenta** | **Specificații tehnice minime obligatorii** |
| Stand TV | 3 buc. x Stand TV de podea cu role, reglabil în înălțime, compatibil VESA, diagonale suportate 60"–100", greutate maximă suportată 100Kg |
| Display TV | 3 buc. x Display profesional LED, diagonală minimă 65 inch, rezoluție UHD (3840x2160 pixeli), boxe încorporate, luminozitate: 400 cd/m², interfață: HDMI (3 buc.), USB 2.0 (2 buc.), port Ethernet RJ-45, mediaplayer incorporat, compatibilitate VESA |
| Camera web | 3 buc. x Camera web All-in-one 4K, Microfon, Difuzor, Telecomandă.  Specificații Cameră: Sensor: 1/3.0“, 8.0 Megapixel (4K), zoom digital: 4x, Interfata: USB 2.0, Rezoluție imagine: 3840x2160/60fps, Rezoluție foto: 3840x2160/60fps, Unghi de vedere: D90°/H90°/V50°, Illuminare minimă: 10Lux, Luminozitatea/Contrastul: Automat.  Funcții cameră: recunoașterea feței, localizarea vocii și reducerea inteligentă a zgomotului, ajustare automată imagine în funcție de numărul de participanți pentru a prezenta cadrul optim. |
| Videoproiector | 1 buc. x videoproiector cu suport reglabil pentru montare în tavan,  Tehnologie Laser sau DLP, luminozitate minim 4000 lumeni, contrast 200.000:1, rezolutie FHD (1920x1080 pixeli), durată de viață lampă: minim 10.000 ore, distanță proiecție minim 10m.  Porturi: 2 x HDMI, 2 x VGA, USB, Wi-Fi Direct, Ethernet RJ-45 |
| Sistem sonorizare | * 1 buc. x Amplificator de putere minim 250W, ieșire difuzoare: 100V, 4-16 Ohmi, frecvența răspuns: 80Hz-20kHz, 3 x intrări AUX și 6 zone. * 6 buc. x boxe integrate cu posibilitate de montare în tavan/perete,   putere ieșire: minim 30 W, impedanță: 8 Ohm, sensibilitate: 85 dB, răspuns în frecvență: 60Hz-25kHz |
| Sistem audio conferință | * Controler de sunet cu procesor de semnal digital (DSP) care dispune de interfață de rețea TCP/IP, porturi de intrare/ieșire audio, și care oferă schimbătoare de frecvență și posibilitatea de selectare a modurilor de egalizare în funcție de situațiile de conferință. Sistemul permite inspecția automată sau manuală la microfon, difuzor, butoane, lumini LED și ecran pe unitățile de conferință. * Sistem audio cu 15 microfoane care oferă funcții de vorbire, check-in și autoverificare. Unitățile dispun de microfon cu gât de gâscă detașabil, un difuzor HiFi încorporat, o mufă pentru căști, buton de pornire/oprire. Sistemul va dispune de cel puțin o unitate a președintelui de sedință cu prioritatea de a ține discursuri și autoritatea de a aproba cererea de discurs din partea delegaților. Unitățile de conferință sunt echipamente pasive și sunt alimentate de către controlori. Tensiunea de intrare este de 24V, sunt ușor de utilizat, cu voce clară și ușor de instalat. * 1 set de 2 microfoane wireless de mână. Setul conține: 2 x microfoane de mână, 1 x receiver, 1 x sursă alimentare.   Microfoanele funcționează în banda de frecvență UHF: 600-900 MHz, răspuns în frecvență AF: 50Hz-20kHz, rază de operare: minim 50m,  ieșiri Jack și XLR, inclusiv cablu alimentare și baterii/acumulatori |
| Garanție | Garanție echipamente și montaj: minim 12 luni |
| Nota | Furnizorul va asigura fără costuri suplimentare livrarea, instalarea și configurarea echipamentelor la sediul achizitorului.  Echipamentele ofertate trebuie să fie însoțite de toate accesoriile (cabluri, mufe, etc.) necesare funcționării lor la parametrii tehnici corespunzători, chiar dacă Achizitorul a omis solicitarea lor explicită. |

**NOTĂ:** *Specificațiile tehnice care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație sunt menționate doar pentru identificarea cu ușurință a tipului de produs și nu au ca efect favorizarea sau eliminarea anumitor operatori economici sau a anumitor produse. Aceste specificații vor fi considerate ca având mențiunea SAU ECHIVALENT și vor fi considerate specificații minimale din punct de vedere al performanței, indiferent de marcă sau de producător.*

Produsele ofertate vor fi însoțite în mod obligatoriu de documentația tehnică necesară:

* Fișa tehnică de produs;
* Manual de utilizare;
* Certificat de garanție de Ia producător / furnizor / distribuitor;
* Declarație de conformitate a producătorului;
* Etichete și certificări ecologice relevante (ex: Energystar, TCO, Epeat, EU Ecolabel, etc.).

Ofertanții vor ține cont de Ordinul ANAP nr. 1946 din 9 august 2024 - pentru aprobarea criteriilor ecologice aplicabile categoriilor de produse care au impact asupra mediului pe durata întregului ciclu de viață, prevăzute în anexa nr. 2 Ia Normele metodologice de aplicare a prevederilor referitoare Ia atribuirea contractului sectorial/ acordului-cadru din Legea nr. 99/2016 privind achizitiile sectoriale, aprobate prin Hotărârea Guvernului nr. 394/2016, respectiv în anexa nr. 2 Ia Normele metodologice de aplicare a prevederilor referitoare Ia atribuirea contractului de achiziție publică/acordului-cadru din Legea nr. 98/2016 privind achizitiile publice, aprobate prin Hotărârea Guvernului nr. 395/2016.

## 3.1 Garanție

Toate produsele trebuie să fie acoperite de garanție pentru cel puțin perioada solicitată pentru fiecare produs. Perioada de garanție începe de la data acceptării produselor respectiv data înregistrării procesului verbal de recepție și de punere în funcțiune a produselor.

Contractantul trebuie să fie în masură să asigure piesele de schimb și orice alte materiale consumabile pentru o perioadă de minim 3 ani după expirarea perioadei de garanție. Piesele de schimb, vor fi puse Ia dispoziția Autorității Contractante și vor deține eticheta UE ecologică sau o altă etichetă ecologică relevantă.

Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:

* demontarea componentelor care fac obiectul garanției;
* ambalaje, inclusiv furnizarea de material protector pentru transport (cutii, lăzi etc.);
* transport prin intermediul transportatorului, inclusiv de transport internațional;
* diagnoza defectelor, inclusiv costurile de personal;
* repararea tuturor componentelor defecte sau furnizarea unor noi componente;
* înlocuirea părților defecte;
* despachetarea, inclusiv curățarea spațiilor unde se efectueaza intervenția;
* instalarea în starea inițială ;
* testarea pentru a asigura funcționarea corectă;
* repunerea în funcțiune.

Pe toată durata contractului, cât și în perioada de garanție, Contractantul va asigura suportul tehnic necesar. Contractantul va asigura un punct de contact dedicat personalului autorizat al Autorității Contractante unde se poate semnala orice problemă/defecțiune care necesită intervenția în perioada de garanție.

Autoritatea Contractantă are dreptul de a notifica imediat Contractantului, în scris, orice plângere sau reclamație ce apare în conformitate cu această garanție. Contractantul va răspunde în timp util la orice incident semnalat de autoritatea contractantă. Fiecare incident va evidenția impactul acestuia asupra funcționalităților produsului. La primirea unei astfel de notificări, contractantul are obligația de a remedia defecțiunea sau de a înlocui produsul în perioada convenită, fără costuri suplimentare pentru achizitor.

Produsele care, în timpul perioadei de garanție, le inlocuiesc pe cele defecte beneficiază de o nouă perioadă de garanție care decurge de la data înlocuirii produsului. În cazul apariției unei defecțiuni, echipamentul se va ridica de către furnizor de Ia sediul autorității contractante în 24 de ore de Ia înștiințare pentru efectuarea remedierii defecțiunii.

Contractantul are obligația de a remedia defecțiunile semnalate sau de a înlocui produsele defecte în termen de maxim 5 zile lucrătoare. Nerespectarea termenelor de mai sus dă dreptul autorității contractante de a solicita penalități / daune-interese în conformitate cu clauzele contractului de achiziție publică de furnizare produse.

## 3.2 Livrare, ambalare, etichetare, transport si asigurare pe durata transportului

Durata contractului este **60 de zile** dar nu mai tarziu de **31.12.2025.**

Termenul de livrare este de **maxim 30 zile** de la semnarea contractului.

Destinația de livrare este: Str. Anghel Saligny, nr. 24, Brăila.

Un produs este considerat livrat când toate activitățile în cadrul contractului au fost realizate și produsul/echipamentul este instalat, funcționează la parametrii agreați și este acceptat de Autoritatea Contractantă. Produsele vor fi livrate cantitativ și calitativ la locul indicat de Autoritatea Contractantă pentru fiecare produs in parte. Fiecare produs va fi însoțit de toate subansamblele / părțile componente necesare punerii și menținerii în funcțiune.

Contractantul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinaţia stabilită. Ambalajul trebuie prevăzut astfel încât să reziste, fără limitare, manipularii accidentale, expunerii la temperaturi extreme, sării şi precipitaţiilor din timpul transportului şi depozitării în locuri deschise. În stabilirea mărimii şi greutăţii ambalajului Contractantul va lua în considerare, acolo unde este cazul, distanta faţă de destinaţia finală a produselor furnizate şi eventuala absenţă a facilităţilor de manipulare la punctele de tranzitare.

Toate materialele de ambalare, precum si toate materialele necesare protecției coletelor (folii de protectie, cutii, etc.) vor fi preluate de către contractant după instalarea și testarea echipamentelor cu excepția acelor ambalaje care sunt necesare a fi prezentate în vederea acordării garanției.

Transportul și toate costurile asociate sunt în sarcina exclusivă a Contractantului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.

Contractantul este responsabil pentru livrarea în termenul agreat al produselor și se consideră că a luat în considerare toate dificultăţile pe care le-ar putea întâmpina în acest sens şi nu va invoca nici un motiv de întârziere sau costuri suplimentare.

## 3.3 Operațiuni cu titlu accesoriu

## 3.3.1 Instalare, punere în funcțiune, testare

Contractantul va asigura instalarea și punerea în funcțiune a produselor livrate la locul indicat de Autoritatea Contractantă și va efectua orice altă configurație considerată necesară pentru a asigura funcționarea corectă a produselor.

Contractantul trebuie să instaleze toate produsele în mod corespunzator, asigurând-se în același timp că spațiile unde s-a realizat instalarea rămân curate. După livrarea și instalarea produselor, contractantul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora de la locul de instalare.

Odată ce produsele sunt asamblate, contractantul va realiza toate configurările/setările necesare pentru a pune produsele în funcțiune. Punerea în funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea, cu toate configurațiile necesare pentru o funcționare optimă.

Dupa instalare și punere în funcțiune, Autoritatea Contractantă împreună cu Contractantul va efectua teste funcționale ale produselor. Contractantul va efectua pe cheltuiala sa şi fără nici un fel de costuri din partea Autorității Contractante toate testele pentru a asigura funcționarea produsului la parametri agreați.

Contractantul rămâne responsabil pentru protejarea produselor luând toate măsurile adecvate pentru a preveni lovituri, zgârieturi și alte deteriorări, până la acceptare de către Autoritatea Contractantă.

## 3.3.2 Instruirea personalului pentru utilizare

Contractantul este responsabil pentru instruirea la fața locului a personalului desemnat de Autoritatea Contractantă. Scopul instruirii este de a transfera cunoștințele necesare pentru a opera produsul. Instruirea va fi organizată după ce produsul este funcțional și trebuie să permită personalului Autorității Contractante să cunoască:

* operarea corespunzătoare a produsului;
* funcționarea diferitelor componente ale produsului;
* informații despre mentenanta de rutină care trebuie să fie efectuată de către utilizator, depistarea problemelor și diagnosticare de bază.

## 3.3.3 Suport tehnic

Pe toată durata contractului, cât și în perioada de garanție asumată prin oferta tehnică, Contractantul va asigura suportul tehnic necesar. Contractantul va asigura un punct de contact dedicat personalului autorizat al Autorității Contractante unde se poate semnala orice problemă/defecțiune care necesită mentenanță preventivă sau corectivă sau solicită suport tehnic al Contractantului în gestionarea unui incident, disponibil, pentru a se asigura ca orice situație semnalată este tratată cu promptitudine.

Contractantul va raspunde în timp util la orice incident semnalat de către Autoritatea Contractantă, în funcție de nivelul incidentului. Fiecarui incident este caracterizat de un nivel de prioritate, care va evidentia impactul acestuia asupra functionlitatilor produsului. Nivelele de prioritate sunt:

1. **Urgent:** Incidentul are impact major asupra funcţionării produsului. Problema împiedică desfășurarea activității Autorități Contractante.
2. **Critic:** Impact semnificativ asupra funcţionării produsului. Problema împiedică desfășurarea în condiţii normale a activităţii Autorității Contractante. Nici o soluţie alternativă nu este disponibilă, însă activitatea Autorității Contractante poate totuși continua, însa într-un mod restrictiv.
3. **Major:** Impact mediu asupra desfășurării activității Autorității Contractante. Problema afectează minor funcţionalitățile produsului. Impactul reprezintă un inconvenient care necesită soluţii alternative pentru refacerea funcţionalităților.
4. **Minor:** Impact minim asupra desfășurării activității Autorității Contractante. Problema nu afectează funcţionalitățile produsului. Rezultatul este o eroare minoră care nu împiedică desfășurarea în bune condiţii a activităţii Autorității Contractante.

# 4 Atribuțiile și responsabilitățile Părților

În derularea contractului, activitatea Contractantului va fi condusă de următoarele principii:

1. Contractantul acționează în interesul Autorității Contractante pe durata furnizarii produselor, în condițiile și cu limitele descrise în documentația aferentă prezentei proceduri de atribuire;
2. Contractantul acționează în sensul realizării obiectivelor prezentate pentru Contract în ceea ce privește optimizarea folosirii resurselor necesare îndeplinirii obiectivelor Contractului.

**Responsabilitățile Contractantului:**

* Contractantul se obliga să furnizeze produsele conform descrierii din prezentul caiet de sarcini.
* Contractantul va adopta toate măsurile necesare pentru a asigura, în mod continuu, personalul, echipamentele și suportul necesare pentru îndeplinirea în mod eficient a obligațiilor asumate prin contract.
* Contractantul este pe deplin responsabil pentru furnizarea produselor în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de furnizare, cât și de calificarea personalului folosit pe toată durata contractului.
* Va furniza produsele cu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare. Va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a contractului.
* Se va asigura că personalul său nu se află într-o situație care ar putea genera un conflict de interese. Va asigura în perioada de garanție remedierea oricărui defect al produsului, astfel încât acesta să funcționeze la parametrii indicați de către producător.

**Responsabilitățile Autorității Contractante:**

* Să respecte dispozițiile din Caietul de sarcini.
* Autoritatea Contractantă se obligă să recepționeze produsele furnizate în termenele specificate și să certifice conformitatea cu specificațiile din caietul de sarcini, astfel cum este prevăzut în Caietul de sarcini.
* Să sesizeze contractantul asupra oricărui defect al produsului în perioada de garanție.
* Va pune la dispoziția contractantului, cu promptitudine, orice informații și/sau documente pe care le deține și care pot fi relevante pentru realizarea contractului, inclusiv accesul în spațiile destinate instalării produselor (în vederea instalării produselor), pentru produsele unde s-a solicitat ca furnizorul să efectueze instalare.
* Să efectueze plata pentru produsele recepționate și acceptate, în conformitate cu prevederile contractuale.

# 5 Documentații ce trebuie furnizate Autorității Contractante

Documentațiile pe care Contractantul trebuie să le livreze Autorității Contractante în cadrul contractului sunt:

* Certificatele de garanție, care vor cuprinde și seriile de identificare ale produselor furnizate.
* Fișa tehnică / manual / instrucțiuni de utilizare aferente produselor furnizate în limba română.
* Declarația de conformitate
* Alte documente după caz.

# 6 Recepția produselor

Recepția produselor se va efectua pe baza de proces verbal semnat de către Contractant și Autoritatea Contractantă. Recepția calitativă se va realiza dupa livrarea, punerea în funcțiune și testarea produselor și, dupa caz, dacă toate defectele au fost remediate.

Procesul verbal de recepție calitativă și punere în funcțiune poate să includă unul din următoarele rezultate:

* Acceptat
* Refuzat

În cazul refuzului contractantul se angajează să corecteze greșelile constatate și descrise la punctul „*Observații*” din procesul verbal de recepție calitativă și punere în funcțiune. Remedierea defectelor trebuie efectuată în conformitate cu cele stabilite în Contract.

# 7 Modalități și condiții de plată

Contractantul va emite factura pentru produsele livrate. Fiecare factură va avea menționat numărul contractului, codul SMIS al proiectului, datele de emitere și de scadență ale facturii respective.

Factura va fi emisă după semnarea de către Autoritatea Contractantă a procesului verbal de recepție și punere în funcțiune a echipamentelor. Procesul verbal de recepție și punere în funcțiune va însoți factura și reprezintă elementul necesar realizării plății, împreună cu celelalte documente justificative prevăzute mai jos:

1. certificatul de garanție;
2. declarația  de conformitate;
3. avizul de expediție a produsului;

Plațile în favoarea Contractantului se vor efectua în termen de 30 de zile de la data emiterii facturii fiscale în sistemul E-factura și după avizarea tuturor documentelor justificative.

# 8 Cadrul legal care guvernează relația dintre Autoritatea Contractantă și Contractant

**(inclusiv în domeniile mediului, social și al relațiilor de muncă)**

Contractantul trebuie să respecte toate prevederile legale, aplicabile la nivel național, dar și regulamentele aplicabile la nivelul Uniunii Europene. Pe perioada realizării tuturor activităților din cadrul Contractului, Contractantul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene.

Contractantul va fi ținut deplin responsabil pentru subcontractanții săi în furnizarea produselor si realizarea operatiunilor cu titlu accesoriu prevăzute în Caietul de Sarcini, urmând să răspundă față de Autoritatea Contractantă, pentru orice nerespectare sau omisiune a respectării oricăror prevederi legale și normative aplicabile.

Autoritatea Contractantă nu va fi ținută responsabilă pentru nerespectarea sau omisiunea respectării de către Contractant sau de către subcontractanții acestuia a oricărei prevederi legale sau a oricărui act normativ aplicabil precum și atât pentru furnizarea produselor cât și pentru rezultatele generate de furnizarea produselor.

În cazul în care intervin schimbări legislative, Contractantul are obligația de a informa Autoritatea Contractantă cu privire la consecințele asupra activităților care fac obiectul Contractului și de a-și adapta activitatea în funcție de decizia Autorității Contractante în legătură cu schimbările legislative. În cazul în care o astfel de situație este aplicabilă trebuie precizat în Contract mecanismul de soluționare a unor astfel de situații.

Ofertantul devenit Contractant are obligatia de a respecta in executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii enumerate în anexa X la Directiva 2014/24.

Actele normative și standardele indicate mai jos sunt considerate indicative și nelimitative; enumerarea actelor normative din acest capitol este oferită ca referință și nu trebuie considerată limitativă:

* Legea nr. 98 din 19.05.2016, actualizată, privind achizițiile publice;
* Hotărârea de Guvern nr. 395 din 2 iunie 2016, actualizată, pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;
* Legea nr. 101 din 19 mai 2016, actualizată, privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor;
* Legea 319 din 14 iulie 2006, actualizată, privind securitatea și sănătatea în muncă, completată cu condițiile de muncă și protecția muncii, [www.mmuncii.ro](http://www.mmuncii.ro).

# 9 Modalitate de prezentare a propunerii tehnice și a propunerii financiare

## 9.1 Modalitatea de prezentare a propunerii tehnice

Ofertantul va elabora un tabel de corespondență în conformitate cu cerințele tehnice minime obligatorii din caietul de sarcini. Ofertantul va prezenta răspunsuri detaliate la toate cerințele caietului de sarcini prin care să arate modul concret în care acesta va fumiza echipamentele solicitate. Ofertele care se vor limita doar la a confirma faptul că se vor furniza toate produsele solicitate, fără să prezinte concret modul în care sunt îndeplinite specificațiile solicitate prin raportare Ia fișele tehnice ale produselor, vor fi considerate neconforme.

Ofertanții vor întocmi propunerea tehnică într-o manieră organizată, astfel încât aceasta să asigure posibilitatea verificării în mod facil a corespondenței cu cerințele/specificațiile prevăzute în cadrul caietului de sarcini și a documentelor anexate la acesta, care fac parte integrantă din documentația de atribuire.

Specificațiile tehnice aferente caietului de sarcini reprezintă cerințe minimale referitoare Ia nivelul calitativ, tehnic și de performantă, scop în care soluțiile ofertate în cadrul propunerii tehnice pot face referire Ia atingerea unor niveluri superioare.

Neprezentarea propunerii tehnice în cadrul ofertei depuse conduce la respingerea ofertei.

Operatorul economic va depune toate documentele necesare dovedirii îndeplinirii cerințelor din caietul de sarcini. În situația în care în cursul executării obligațiilor contractuale, se constată orice neconcordanță între prevederile Propunerii Tehnice și cele ale Caietului de Sarcini, vor prevala prevederile Caietului de Sarcini, cu excepția situației în care parametrii din Propunerea Tehnică sunt superiori celor solicitați prin Caietul de Sarcini.

## 9.2. Modalitate de prezentare a ofertei financiare

Se va completa formularul de ofertă – Anexa 1 din secțiunea Formulare.

Propunerea financiară are caracter ferm și obligatoriu, din punctul de vedere al conținutului pe toată perioada de valabilitate a ofertei.

Valabilitate minimă a ofertei : ***4 luni de zile de Ia data limită de depunere a ofertelor***.

Ofertele care nu se încadrează în valoarea estimată vor fi declarate inacceptabile, conform art.137, alin.1 lit e) din HG 395/2016. Achizitorul nu va finanța nicio cheltuială suplimentară aparută pe parcursul derulării contractului. Cerințele din caietul de sarcini sunt minime și obligatorii.

# 10 Metodologia de evaluare a Ofertelor prezentate

*Criteriul aplicat pentru atribuirea contractului de achiziție publică este “cel mai bun raport calitate - pret", conform prevederilor art. 187 alin. (3) lit. a) din Legea 98/2016.*

|  |  |
| --- | --- |
| **Factorii de evaluare și punctajele alocate pentru LOT 1 – *Server și echipamente de stocare*:** | **Punctaj maxim** |
| 1. **Propunerea financiară fără TVA** | **40** |
| ***Detalii privind aplicarea algoritmului de calcul:***  *Punctajul pentru factorul “***Prețul ofertei***" cu o valoare de 40 puncte din totalul de 100 de puncte și cu o pondere de 40% din totalul criteriului de atribuire se acordă astfel :*   * *Pentru cel mai scăzut dintre prețuri se acordă punctajul maxim alocat de 40 puncte;* * *Pentru celelalte prețuri ofertate punctajul P(n) se calculează proporțional, astfel :*   *P(n) = (Preț minim ofertat / Preț ofertat n) x punctaj maxim alocat.* | |
| ***2. Garanție extinsă – Algoritm de calcul :*** | **60** |
| ***Detalii privind aplicarea algoritmului de calcul:***  *Punctajul pentru factorul „****Garanția extinsă acordată produselor****", cu o valoare de 60 puncte din totalul de 100 de puncte și cu o pondere de 60% din totalul criteriului de atribuire, se va acorda după cum urmează:*   * *Cu termenul de garanție de 36 luni, se va obține punctajul de 0 (zero) puncte întrucât se consideră îndeplinirea cerinței minime.* * *Echipamentele cu cea mai mare garanție oferită vor obține punctajul maxim de 60 puncte.* * *Pentru alte termene de garanție, se va calcula punctajul T(n) conform formulei:*   *T(n) = (Termen de garanție n / Termen maxim de garanție ofertat) x punctajul maxim alocat.*  Modalitatea de verificare:  ***Ofertanții trebuie să prezinte declarație de conformitate din partea producătorului sau distribuitorului autorizat care să certifice perioada de garanție extinsă oferită.*** | |
| **TOTAL** | **100** |
| ***Punctaj Total – LOT 1 Server și echipamente de stocare:***  *Totalul punctajului aferent unei oferte se calculează prin însumarea punctajelor obținute în cadrul fiecărui factor de evaluare, astfel:*  ***Punctaj total (PT) = Punctaj factor “Prețul ofertei" + Punctaj factor “Garanție extinsă" .*** | |
| **Factorii de evaluare și punctajele alocate pentru**  **LOT 2 – Sistem videoconferință :** | **Punctaj maxim** |
| **1. Propunerea financiară fără TVA** | **40** |
| ***Detalii privind aplicarea algoritmului de calcul:***  *Punctajul pentru factorul “***Prețul ofertei***" cu o valoare de 40 puncte din totalul de 100 de puncte și cu o pondere de 40% din totalul criteriului de atribuire se acordă astfel :*   * *Pentru cel mai scăzut dintre prețuri se acordă punctajul maxim alocat de 40 puncte;* * *Pentru celelalte prețuri ofertate punctajul P(n) se calculează proporțional, astfel :*   *P(n) = (Preț minim ofertat / Preț ofertat n) x punctaj maxim alocat.* | |
| ***2. Garanție extinsă – Algoritm de calcul :*** | **60** |
| ***Detalii privind aplicarea algoritmului de calcul:***  *Punctajul pentru factorul „****Garanția extinsă acordată produselor****", cu o valoare de 60 puncte din totalul de 100 de puncte și cu o pondere de 60% din totalul criteriului de atribuire, se va acorda după cum urmează:*   * *Cu termenul de garanție de 12 luni, se va obține punctajul de 0 (zero) puncte întrucât se consideră îndeplinirea cerinței minime.* * *Sistemele cu cea mai mare garanție oferită vor obține punctajul maxim de 60 puncte.* * *Pentru alte termene de garanție, se va calcula punctajul T(n) conform formulei:*   *T(n) = (Termen de garanție n / Termen maxim de garanție ofertat) x punctajul maxim alocat.*  Modalitatea de verificare:  ***Ofertanții trebuie să prezinte declarație de conformitate din partea producătorului sau distribuitorului autorizat care să certifice perioada de garanție extinsă oferită.*** | |
| **TOTAL** | **100** |
| ***Punctaj Total – LOT 2 Sistem videoconferință:***  *Totalul punctajului aferent unei oferte se calculează prin însumarea punctajelor obținute în cadrul fiecărui factor de evaluare, astfel:*  ***Punctaj total (PT) = Punctaj factor “Prețul ofertei" + Punctaj factor “Garanție extinsă".*** | |

# 11 Anexe

|  |  |
| --- | --- |
| ***Număr anexă*** | ***Denumire anexă*** |
| *Anexa 1:* | *Formular pentru oferta financiară* |
| *Anexa 2* | *Formular pentru proces verbal de recepție și punere în funcțiune*  **Întocmit,**  **Valentin Cristea**  **Consultant IT** |

# Anexa 1 – Formular de ofertă financiară

*Operator economic*

*..................................*

(denumirea/numele ofertantului)

**FORMULAR DE OFERTĂ**

**(propunere financiară)**

Către ....................................................................................................

*(denumirea autorității contractante și adresa completă)*

1. Examinând documentația de atribuire, subsemnații, .................................................................. reprezentanți ai ofertantului..................................................................(denumirea/numele ofertantului), ne oferim ca, în conformitate cu prevederile și cerințele cuprinse în documentația mai sus mentionată, să furnizăm produsele,..............................................(cantitatea şi denumirea produselor)...........................pentru suma totală de............................lei, respectiv (suma în litere și în cifre), la care se adaugă taxa pe valoarea adaugată în valoare de .................lei, respectiv (suma în litere și în cifre)

2. Ne angajăm ca, în cazul în care oferta noastră este stabilită câștigătoare, să furnizăm produsele în termenul de livrare menționat în oferta/propunerea tehnică.

3. Ne angajăm să menținem această ofertă valabilă pentru o durată de .....................zile, respectiv până la data de ............................, și ea va rămâne obligatorie pentru noi și poate fi acceptată oricând înainte de expirarea perioadei de valabilitate.

4. Până la încheierea și semnarea contractului de achiziție publică această ofertă, împreună cu comunicarea transmisă de dumneavoastră, prin care oferta noastră este stabilită câștigătoare, vor constitui un contract angajant între noi.

Data \_\_\_\_\_/\_\_\_\_\_/\_\_\_\_\_

\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_, legal autorizat să semnez oferta pentru și în numele \_\_\_\_\_\_\_\_\_\_\_

*(semnatura) (denumirea/numele operatorului economic)*

***Operator economic***

..................................................................

(denumirea/numele ofertantului)

**CENTRALIZATOR DE PREŢURI**

*pentru produse*

|  |  |  |  |  |  |  |
| --- | --- | --- | --- | --- | --- | --- |
| Nr. crt | Denumirea  produsului | Cantitatea  (u.m.)  bucati | Preţul  unitar  (lei fara TVA) | Preţul  total  (lei fara TVA  (col.2xcol.3) | TVA  Lei | Valoare totală  (lei cu TVA  (col.4+col.5) |
| 0 | 1 | 2 | 3 | 4 | 5 | 6 |
| 1 | **........** | ....... |  |  |  |  |

................................................

*(semnătura autorizată)*

# **Anexa 2 -** Formular pentru Proces-Verbal de recepție și punere în funcțiune

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1.1. Contract | | | | |  | | | | |
| 1.2. Contractant | | | | |  | | | | |
| 1.3. Referința proiectului  (dacă este cazul) | | | | |  | | | | |
| 2.Lista produselor | | | | |
| 2.1. Denumire Produs | | | | | 2.2Serie identificare produs | | | 2.3. Garanție | |
|  | | | | |  | | |  | |
|  | | | | |  | | |  | |
|  | | | | |  | | |  | |
| 3. Concluzii cu privire la acceptare | | | | | | | |
| 🞎 | 3.1. Acceptare (fără observații/rezerve) | | | | | | | | |
| 🞎 | 3.2. Refuzat (Contractantul se angajează să corecteze greșelile constatate și descrise la punctul 5 din prezentul document). Remedierea defectelor trebuie efectuată în conformitate cu cele stabilite în Contract. | | | | | | | | |
| 4. Semnături | |
| 4.1. CONTRACTANT | | | | 4.2. AUTORITATE CONTRACTANTĂ/ACHIZITOR | | | | | |
| Data: | | |  | Data: | |  | Data: |  | |
| Nume: | | |  | Nume: | |  | Nume: |  | |
| Funcția: | | |  | Funcția: | |  | Funcția: |  | |
| Aprobat: | | |  | Aprobat: | |  | Aprobat: |  | |
|  | | | | | | | | | |
| 5. Observații  *[introduceți]* | | | | | | | | |